**Rezultatele voturilor pentru Adunarea Generală Ordinară a Acţionarilor Avioane Craiova S.A. din data de 18.03.2024**

 În conformitate cu prevederile art. 209 din Regulamentul Autorității de Supraveghere Financiară nr. 5/2018 privind emitenții de instrumente financiare și operațiuni de piață, Avioane Craiova S.A., societate comercială administrată în sistem unitar, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Dolj sub nr. J16/1214/1991, Cod de identificare fiscală RO 2326144, cu sediul situat în comuna Ghercești, str. Aviatorilor, nr. 10, județul Dolj, având capitalul social subscris şi vărsat în cuantum de 80.283.470 lei, divizat în 32.113.388 acţiuni nominative, având fiecare o valoare nominală de 2,5 lei, anunţă prin prezenta rezultatele voturilor Adunării Generale Ordinare a Acţionarilor (denumită în continuare „A.G.O.A.”), care a avut loc la prima convocare, în data de 18.03.2024, la sediul societății Avioane Craiova S.A., situat în comuna Ghercești, str. Aviatorilor, nr. 10, județul Dolj, în condiţii legale de valabilitate, conform art. 112, alin. (2) din Legea nr. 31/1990 a societăţilor, republicată, cu modificările şi completările ulterioare, respectiv „Pentru validitatea deliberărilor adunării generale ordinare este necesară prezenţa acţionarilor care să deţină cel puţin o pătrime din numărul total de drepturi de vot. Hotărârile adunării generale ordinare se iau cu majoritatea voturilor exprimate. Actul constitutiv poate prevedea cerinţe mai ridicate de cvorum şi majoritate.” si art. 14, alin. (1) din Actul Constitutiv al societăţii Avioane Craiova S.A., respectiv „Adunarea generală ordinară este valabil constituită şi poate lua hotărâri dacă la prima convocare sunt prezenţi acţionari care deţin cel puţin 2/3 din capitalul social, iar hotărârile sunt luate de acţionari ce deţin majoritatea absolută din capitalul social reprezentat în adunare”.

 A. Situaţia acţiunilor şi drepturilor de vot la data A.G.O.A.:

 Capital social: 80.283.470 lei;

 Valoare nominala per acţiune: 2,5 lei;

 Drepturi de vot per acţiune: 1;

 Tipul acţiunii: nominative;

 Număr total acţiuni: 32.113.388;

 Acţiuni cu drept de vot: 32.113.388.

 La lucrările Adunării Generale Ordinare a Acţionarilor din data de 18.03.2024 şi-au exprimat votul 3 acţionari, care dețin un număr de 31.400.970 acţiuni, reprezentând 97,7815% din numărul total de acţiuni, conform Registrului consolidat al acţionarilor Avioane Craiova S.A. la data de 11.03.2024, data de referinţă a Adunării Generale Ordinare a Acţionarilor, şi 97,7815% din totalul drepturilor de vot.

 B. Rezultatele voturilor din cadrul A.G.O.A. din 18.03.2024

 Punctul 1 de pe ordinea de zi: „Aprobarea ducerii la îndeplinire a măsurilor necesare conformării societății Avioane Craiova S.A. la prevederile Capitolului III, secțiunea 2: Măsuri referitoare la disciplina economico-financiară a operatorilor economici, respectiv art. XXXV, XXXVII, XXXVIII, XXXIX, XL, XLI si XLII, cu luarea în considerare a exceptărilor aprobate de guvern prin memorandumuri în temeiul art. LXXVI din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung”.

 Hotărârea adoptată pentru punctul 1 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă măsurile, necesare la nivelul societății, pentru ducerea la îndeplinire a prevederilor Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare.

 Conducerea executivă și administrativă a societății Avioane Craiova S.A. poartă întreaga responsabilitate pentru legalitatea, realitatea, corectitudinea, acuratețea și exactitatea datelor, informațiilor și documentelor redactate în referatul societății care stă la baza prezentei hotarari A.G.A..

 În situația în care, față de data prezentei, apar și alte măsuri dispuse de Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung aplicabile societății, acestea se consideră aprobate de plin drept în virtutea prezentei hotărâri A.G.A.”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 2 de pe ordinea de zi: „Stabilirea Bugetului de venituri și cheltuieli al societății pentru anul 2024”.

 Hotărârea adoptată pentru punctul 2 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă stabilirea Bugetului de Venituri și Cheltuieli al societății Avioane Craiova S.A. pe anul 2024, în forma prezentată de conducerea societății și avizată de Consiliul de Administrație.

 Responsabilitatea pentru stabilirea veniturilor și cheltuielilor conform prevederilor legale în vigoare, cuprinse în Bugetul de venituri și cheltuieli pentru exercițiul financiar 2024 revine Consiliului de Administrație și conducerii executive ale societății.

 Conducerea executivă și administrativă a societății Avioane Craiova S.A. poartă întreaga responsabilitate pentru realitatea, corectitudinea și exactitatea datelor, informațiilor și documentelor transmise spre aprobare, astfel încât să nu se producă prejudicii pentru societate, respectiv pentru acționari.

Responsabilitatea elaborării Bugetului de venituri și cheltuieli aferent anului 2024 în conformitate cu prevederile O.G. nr. 26/2013, cu modificările și completările ulterioare, Legii nr. 421/2023 a Bugetului de stat pe anul 2024, cu modificările și completările ulterioare, precum și a tuturor celorlalte dispoziții legale incidente în materie revine conducerii executive și administrative a societății.

 Execuția Bugetului de venituri și cheltuieli pe anul 2024 se va realiza ulterior aprobării actului normativ, elaborat în conformitate și cu respectarea dispozițiilor legale aplicabile, inclusiv ale O.G. nr. 26/2013, cu modificările și completările ulterioare și publicării acestuia în Monitorul Oficial al României, Partea I”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 3 de pe ordinea de zi: „Alegerea/Realegerea membrilor provizorii ai Consiliului de Administrație al societății Avioane Craiova S.A., ca urmare a expirării mandatelor actualilor administratori provizorii”.

 Hotărârea adoptată pentru punctul 3 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă, având în vedere expirarea mandatelor actualilor administratori provizorii ai societății, realegerea în funcția de administratori provizorii ai societății Avioane Craiova S.A. a următoarelor persoane: Brezoi Constantin-George, Gherghe Cosmin-Lucian, Iancu Diana-Valy, Pantilimon Marius-Cosmin și Voicinovschi Mădălin-Romeo”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 4 de pe ordinea de zi: „Stabilirea duratei mandatelor administratorilor provizorii aleși”.

 Hotărârea adoptată pentru punctul 4 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă stabilirea duratei mandatelor administratorilor provizorii ai societății Avioane Craiova S.A., care va fi de 2 luni, începând cu data de 09.04.2024, dar nu mai târziu de data desemnării administratorilor în condițiile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, dacă procedura de selecție se va finaliza în interiorul acestui interval, sau până la data revocării din funcție”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 5 de pe ordinea de zi: „Alegerea/Realegerea Președintelui Consiliului de Administrație al societății Avioane Craiova S.A.”.

 Hotărârea adoptată pentru punctul 5 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă realegerea domnului Brezoi Constantin-George în calitatea de președinte al Consiliului de Administrație al societății Avioane Craiova S.A.”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 6 de pe ordinea de zi: „Stabilirea indemnizației brute fixe lunare cuvenită administratorilor neexecutivi ai societății”.

 Hotărârea adoptată pentru punctul 6 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă stabilirea indemnizației brute fixe lunare, cuvenită administratorilor neexecutivi ai societății, în cuantum de 4.645 lei”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 7 de pe ordinea de zi: „Aprobarea formei contractului/actului adițional care urmează a fi încheiat cu administratorii provizorii ai societății”.

 Hotărârea adoptată pentru punctul 7 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă forma actului adițional la contractele de mandat, care urmează a fi încheiat cu administratorii provizorii ai societății, în forma anexată Ordinului Ministrului Economiei, Antreprenoriatului și Turismului nr. 849/05.03.2024”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 8 de pe ordinea de zi: „Împuternicirea reprezentantului Ministerului Economiei, Antreprenoriatului și Turismului în A.G.O.A. societății Avioane Craiova S.A. pentru semnarea contractelor de mandat/actelor adiționale ale administratorilor provizorii aleși ai societății”.

 Hotărârea adoptată pentru punctul 8 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă împuternicirea reprezentantului Ministerului Economiei, Antreprenoriatului și Turismului, doamna Păduraru Monica, pentru semnarea actelor adiționale la contractele de mandat ale administratorilor provizorii aleși ai societății, în forma aprobată conform punctului nr. 7”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 9 de pe ordinea de zi: „Aprobarea datei de 03.04.2024 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A. și a datei de 02.04.2024 ca „ex–date”, în conformitate cu dispozițiile Legii nr. 24/2017”.

 Hotărârea adoptată pentru punctul 9 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă data de 03.04.2024 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A. și data de 02.04.2024 ca „ex–date”, în conformitate cu dispozițiile Legii nr. 24/2017”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.

 Punctul 10 de pe ordinea de zi: „Împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

 Hotărârea adoptată pentru punctul 10 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

 Voturile au fost înregistrate după cum urmează:

 - Voturi valabil exprimate 31.400.970 voturi, din care:

 - 31.400.970 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.418 voturi.